laion/Wikipedia-Exotic huggingface dataset:
מארי לורנסן

מארי לורנסַן (בצרפתית: Marie Laurencin; ‏31 באוקטובר 1883 – 8 ביוני 1956) הייתה ציירת ואמנית הדפס צרפתייה. דמות חשובה בתנועת האוונגרד הפריזאית כחלק מקבוצת "חתך הזהב" (אנ') בתנועה הקוביסטית. עבודות שלה מוצגות במוזיאון האורנג'רי. לורנסן נולדה בפריז, שם גודלה בידי אמה ובה התגוררה מרבית חייה. בהיותה בת שמונה-עשרה למדה ציור על חרסינה (אנ') בסוור שבפאתי פריז. היא שבה לפריז והמשיכה ללמוד באקדמי אימבר (Académie Humbert), שם התמקדה בציור בצבעי שמן. בראשית המאה העשרים הייתה לורנסן לדמות דומיננטית באוונגרד הצרפתי. הייתה חלק ממעגל חבריו של פבלו פיקאסו ומהקוביסטים הקשורים לזרם "חתך הזהב", שעמו נמנו ז'אן מצנז'ה (Metzinger), אלבר גלז (Gleizes), רובר דלונה, אנרי לה פוקונייה (Le Fauconnier) ופרנסיס פיקבייה. מדיה וקבצים בנושא מארי לורנסן בוויקישיתוף אתר האינטרנט הרשמי של מארי לורנסן מארי לורנסן בartcyclopedia מארי לורנסן, באתר "Find a Grave" (באנגלית) מארי לורנסן, באתר אנציקלופדיה בריטניקה (באנגלית) מארי לורנסן, באתר MusicBrainz (באנגלית) מארי לורנסן, באתר Discogs (באנגלית) ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.
ז'אגאן

ז'אגאן (בפולנית: Żagań, נהגה: [ˈʐaɡaɲ]; בגרמנית: Sagan; בצ'כית: Zaháň) היא עיר באזור ההיסטורי שלזיה שבמערב פולין. העיר יושבת על נהר בובר (אנ'). העיר היא בירת מחוז ז'אגאן, ומאז 1999 משתייכת מבחינה מנהלית לפרובינציית לובוש. נכון לסוף יוני 2016 התגוררו בעיר למעלה מ-26,000 תושבים. העיר הוקמה במאה ה-12 והוכרה כעיר ב-1280. בעיר שוכן ארמון גדול שנבנה עבור אלברכט פון ולנשטיין במאה ה-17, ובמחצית המאה ה-19, תקופת הזוהר של ז'אגאן, שימש את דורותיאה פון בירון (אנ'), אשת החברה הגבוהה ואת חוג חבריה שעליו נמנו אישי רוח, מלחינים ומשוררים, כמו ורדי ופרנץ ליסט. בין השנים 1628–1630 עבד בעיר האסטרונום יוהאנס קפלר. כיום, העיר היא מקום מושבה של דיוויזיית הפרשים המשוריינת ה-11 (אנ') הפולנית. במסגרת מבצע פתרון אטלנטי (אנ') מוצבת בז'אגאן בקביעות חטיבת שריון אמריקאית. מדיה וקבצים בנושא ז'אגאן בוויקישיתוף אתר האינטרנט הרשמי של ז'אגאן אתר עיריית ז'אגאן "ז'אגאן", באתר השטעטל הווירטואלי ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
לוביונז'

לוביונז' (בפולנית: Lubiąż, נהגה: [ˈlubjɔ̃ʂ]; בגרמנית: Leubus) הוא כפר באזור ההיסטורי שלזיה שבדרום-מערב פולין, על גדתו המזרחית של נהר האודר. מבחינה מנהלית הכפר הוא חלק מגמינה וולוב (אנ') במחוז וולוב שבפרובינציית שלזיה תחתית. נכון ל-2011 עמדה אוכלוסיית הכפר על 2,365 איש. הכפר מהווה מוקד משיכה תיירותית בעיקר בשל קומפלקס המבנים הגדול של המנזר הציסטרציאני, "מנזר לוביונז'" (אנ') שנבנה בסוף המאה ה-17. מדיה וקבצים בנושא לוביונז' בוויקישיתוף ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
דעת כהן

דעת כהן הוא ספר שאלות ותשובות בנושאי חלק יורה דעה של השו"ע מאת הרב אברהם יצחק הכהן קוק, הרב הראשי לארץ ישראל וראש ישיבת מרכז הרב. הספר נערך על ידי בנו הרב צבי יהודה הכהן קוק ומכיל "תשובות בהלכה השייכות לשו”ע חלק יורה דעה, בו יסוד האחריות הרוחנית של קדושת ישראל, הנמשכת ממקור ארץ חיינו". הודפס לראשונה במוסד הרב קוק, ירושלים כ"ח באב תש"א. בשנת תשכ"ט יצא במהדורה שנייה עם תוספות והערות מאת הרב צבי יהודה הכהן קוק. הספר מכיל 499 עמודים, רמ"ב סימנים. הלכות שחיטה – סי' א'–י"ז. הלכות טריפות – סי' י"ח–מ"ד. הלכות חלב דם ומליחה – סי' מ"ה–מ"ח. הלכות בשר בחלב ותערובות – סי' מ"ט–נ"ו. הלכות סחורה בדברים האסורים – סי' נ"ז–נ"ח. הלכות נאמנות באיסורים – סי' נ"ט–ס"א. הלכות עכו"ם – סי' ס"ב–ס"ו. הלכות ריבית – סי' ס"ז. הלכות מכשף – סי' ס"ח–ס"ט. הלכות נידה – סי' ע'–פ"ח. הלכות מקוואות – סי' פ"ט–קכ"ט. הלכות נדרים וצדקה – סי' ק"ל–קל"ו. הלכות מילה וגירות – סי' קל"ז–קנ"ה. הלכות ספר תורה – סי' קנ"ו–קע"ח. הלכות מזוזה – קע"ט–קפ"ג. הלכות פדיון בכור – סי' קפ"ד–קפ"ז. הלכות בכור בהמה – סי' קפ"ח–קצ"ב. הלכות נזיר וחרם – סי' קצ"ג–קצ"ה. הלכות אבלות – סי' קצ"ו–רכ"א. השמטות למילואים להלכות טרפות, חלב ודם, תערובות, הכשר כלים, יין, מכשף, מקוואות, צדקה, ספר תורה, כלאים תרומות ומעשרות ושביעית – סי' רכ"ב–רמ"ב. הערות הוספות למהדורה השנייה מפתח, תוכן מפורט של התשובות פסק כי איסור ניוול המת נוהג רק בגופות של יהודים ולא בגופות של גויים, בין השאר משום שגופו של היהודי הוא קדוש ולכן אסור לנוולו. בשל כך, התיר להשתמש בגופות גויים לצורך לימוד רפואה. דעת כהן באתר היברובוקס דעת כהן, באתר היברובוקס שו"ת דעת כהן, סימן קצ"ט, באתר היברובוקס. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
מארטן דה רון

מארטן דה רון (בגרמנית: Marten de Roon; נולד ב-29 במרץ 1991) הוא כדורגלן הולנדי המשחק באטאלנטה ובנבחרת הולנד בעמדת הקשר. דה רון התחיל את הקריירה המקצועית שלו בספרטה רוטרדם. ב-27 במרץ 2010 דה רון ערך את הופעת הבכורה שלו בהפסד 0–3 נגד טוונטה. עד לסיום העונה רשם שלוש הופעות בליגה. בעונת 2010/2011 הפך לשחקן הרכב בקבוצה ורשם 27 הופעות בעונה זו. ב-26 בספטמבר 2011 הבקיע את שער הבכורה שלו בליגה בניצחון 1–2 נגד אלמיירה סיטי. באפריל 2012 חתם ל-3 שנים בהירנביין. ב-9 במרץ 2013 הבקיע את שער הבכורה שלו בליגת העל ההולנדית בניצחון 1–2 נגד פ.ס.וו. איינדהובן. ביולי 2015, דה רון חתם באטאלנטה מהסרייה א'. ב-4 ביולי 2016 דה רון חתם במידלסברו, העולה החדשה מהפרמייר ליג תמורת 12 מיליון פאונד. ב-5 בנובמבר 2016 הבקיע את שער הבכורה שלו בקבוצה בצורה דרמטית בדקה ה-91 במשחק הליגה נגד מנצ'סטר סיטי. המשחק נגמר בתיקו 1-1. ב-10 באוגוסט 2017 חזר דה רון לאחר שנה לאטאלנטה. בצעירותו, דה רון שיחק בנבחרת הנוער של הולנד והשתתף עימה באליפות אירופה בכדורגל עד גיל 19 - 2010. ב-13 בנובמבר 2010 ערך את הופעת הבכורה שלו בנבחרת הבוגרת בניצחון 1–3 נגד לוקסמבורג במסגרת מוקדמות מונדיאל 2018. נכלל בסגל נבחרת הולנד בטורניר מונדיאל 2022. אטאלנטה הליגה האירופית: 2023/2024 מדיה וקבצים בנושא מארטן דה רון בוויקישיתוף מארטן דה רון, באתר Transfermarkt מארטן דה רון, באתר Soccerway מארטן דה רון, באתר BDFutbol מארטן דה רון, באתר WorldFootball.net מארטן דה רון, באתר National Football Teams מארטן דה רון, באתר FootballDatabase.eu VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
נייתן סטיוארט-ג'ארט

נייתן לויד סטיוארט-ג'ארט (באנגלית: Nathan Lloyd Stewart-Jarrett; נולד ב-4 בדצמבר 1985) הוא שחקן קולנוע, טלוויזיה ותיאטרון אנגלי. הוא ידוע בעיקר מהופעתו בתפקיד קרטיס דונובן (אנ') בסדרת הטלוויזיה "עברייני על" (2009–2012) של ערוץ E4, ובדמותו של איאן ג'ונסון בסדרה "אוטופיה" (2013–2014) של ערוץ 4. סטיוארט-ג'ארט נולד בוונדסוורת', לונדון, אנגליה. הוא למד משחק בבית הספר לאמנויות בריט (אנ') בקרוידון במשך ארבע שנים. ב-2003 סיים את לימודיו, והמשיך ללמוד לתואר ראשון בבית הספר המרכזי לנאום ודרמה (אנ') כחלק מאוניברסיטת לונדון וסיים את לימודיו ב-2006. הופעת הבכורה של סטיוארט-ג'ארט הייתה בשנת 2006 במחזה "Brixton Stories" בתיאטרון ליריק בהמרסמית'. עוד שיחק בתיאטרון במחזה של וסט אנד "נערי ההיסטוריה" בתיאטרון הלאומי. בשנת 2009 לוהק לסדרת הטלוויזיה "עברייני על" של E4 בתפקיד קרטיס דונובן (אנ'). ב-2012 היה הוא האחרון מצוות השחקנים המקורי שנשאר בסדרה, עד לסיום תפקידו במהלך העונה הרביעית. בשנת 2012 הופיע בהפקה מחודשת של "Pitchfork Disney". עוד בטלוויזיה סטיוארט-ג'ארט בסדרת הקונספירציה "אוטופיה". בשנת 2014 השתתף בווידאו קליפ של הלהקה Years&Years בשם "real". מדיה וקבצים בנושא נייתן סטיוארט-ג'ארט בוויקישיתוף נייתן סטיוארט-ג'ארט, במסד הנתונים הקולנועיים IMDb (באנגלית) נייתן סטיוארט-ג'ארט, באתר AllMovie (באנגלית) נייתן סטיוארט-ג'ארט, במסד הנתונים הקולנועיים KinoPoisk (ברוסית) נייתן סטיוארט-ג'ארט, באתר MusicBrainz (באנגלית) THE INTERVIEW: NATHAN STEWART-JARRETT Published on 03 July 2013 Misfits Profiles
אליפות גרמניה בכדורגל 1942

אליפות גרמניה בכדורגל 1942 הייתה העונה ה-35 של התחרות. תחרויות אזוריות נערכו ב-25 גאוליגות אזוריות. מנצחי תחרויות אלו השתתפו באליפות המדינה. תחילה תחילה התקיימו סיבובים מוקדמים בהם נקבעו עולות לרבע הגמר. כל משחקים נערכו בשיטת מפגש יחיד. בנוסף למשחק הגמר נערך גם המשחק על המקום השלישי. למשחק הגמר הגיעו פירסט וינה ושאלקה 04. שאלקה 04 ניצחה במשחק הגמר 0:2. זו הייתה האליפות השישית בתולדות המועדון. בתקופת 1932-1942 שאלקה הופיעה בכל משחקי חצי הגמר, זכתה 6 פעמים בתואר ו-3 פעמים הפסידה בגמר. לאחר שני סיבובים מוקדמים הקבוצות החלו במשחקי רבע הגמר. פריץ שפאן משאלקה 04 כבש 8 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
ליטן

האם התכוונתם ל... ליטן (עיירה) – עיירה ברומניה אישים: גלעד ליטן – חייל צה"ל שנהרג במלחמת יום הכיפורים, בעל עיטור העוז. הנס ליטן – עורך דין גרמני ממוצא יהודי, שייצג קורבנות של המפלגה הנאצית מוריץ ליטן – רופא גרמני בן המאה ה-19 ליטני (פירושונים) ליטניה
האם (עיר)

הַאם (בגרמנית: Hamm, נהגה: [ˈham]; בלטינית: Hammona) היא עיר בנורדריין-וסטפאליה שבגרמניה בחלקו הצפון-מזרחי של חבל הרוהר. נכון לראשית 2016, עמדה אוכלוסיית העיר על יותר מ-179,000 נפש. ארצות הברית צ'טנוגה, טנסי, ארצות הברית מדיה וקבצים בנושא האם בוויקישיתוף אתר האינטרנט הרשמי של האם (בגרמנית) אתר העיר האם האם, באתר אנציקלופדיה בריטניקה (באנגלית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
אלדן (פירושונים)

האם התכוונתם ל... אלדן – חברת ליסינג, השכרה ומכירת רכב אישים: אנדד אלדן – משורר עברי יאיר אלדן – סופר ומרצה משפטים ישראלי יצחק אלדן – דיפלומט ישראלי רונן אלדן – מתמטיקאי ופיזיקאי תאורטי ישראלי
הפארק האולימפי

האם התכוונתם ל... הפארק האולימפי (בייג'ינג) הפארק האולימפי (לונדון) הפארק האולימפי (סידני) הפארק האולימפי בארה (ריו דה ז'ניירו) האצטדיון האולימפי ההיכל האולימפי
בית הקברות היהודי בווידין

בית הקברות היהודי בווידין (בבולגרית: Еврейскo гробища на Видин) הוא בית קברות יהודי השוכן בפאתי העיר וידין בצפון-מערב בולגריה. בית העלמין הוקם בשלהי המאה ה-19 ואותרו בו 1,056 מצבות. ערך מורחב – יהדות וידין קהילה יהודית התקיימה בווידין מאמצע המאה ה-6 ולאורך השנים הגיעו יהודים בגלי הגירה שונים. לאחר המלחמה העות'מאנית-רוסית (1878-1877) ועצמאות בולגריה, התגוררו בווידין שתי קהילות, ספרדית ואשכנזית. ב-1881 נמנו בווידין 1,546 יהודים. בית הקברות הוקם ב-1879. הקבר הקדום במקום הוא מ-1880 והמאוחר הוא מ-1965. בין השנים 1994–1996 ערך ההיסטוריון ד"ר צבי קרן מחקר במקום מטעם אוניברסיטת תל אביב ובמהלכו, זוהו, נוקו וצולמו 900 מצבות של נפטרים. בווידין התקיים בית עלמין קדום יותר שפסק מלפעול בסוף המאה ה-19 ועל שטחו הוקמה שכונת מגורים. מקצת מהמצבות מבית העלמין הישן הועברו ל"חדש" והקדומה מהן תוארכה ל-1852. מרבית יהודי וידין עלו לישראל לאחר הקמתה. ב-2004 התגוררו בווידין 55 יהודים. מסוף שנות ה-70 של המאה ה-20 פסקה הפעילות במקום ויהודים נקברים בחלקה ייעודית בבית העלמין הכללי של העיר. בית העלמין בווידין ממוקם בפאתי העיר בחלק הצפון-מזרחי. בשטח פזורות מאות מצבות חלקן שבורות וחלקן מכוסות צמחייה. בית העלמין אינו מגודר ואינו מתוחזק ולאורך השנים נבזז וחולל. רבות מן המצבות שתועדו נבזזו לשימוש משני על ידי תושבים בולגרים ובעיקר בני רומה, אשר מתגוררים במבנים ארעיים בשטח בית העלמין. הקרקע בבעלות הקהילה היהודית. הכיתוב על המצבות הקדומות יותר הוא בלאדינו ובעברית ומראשית המאה ה-20 גם בבולגרית. על מקצת מהמצבות היה כיתוב בגרמנית ובצרפתית, עדות לקהילה האשכנזית הקטנה שפעלה לצד הקהילה הספרדית. צבי קרן, בולגריה ויהודיה, באתר "כולנו בולגרים", אתר הבית של יהודי בולגריה. מדיה וקבצים בנושא בית הקברות היהודי בווידין בוויקישיתוף בית הקברות היהודי בווידין, בתוך: Jewish Historic Monuments and Sites in Bulgaria 2011 Part Two, עמודים 68–70 (באנגלית) צבי קרן, מה לטוּדֶסְקוֹ בהיכלי השׁפּאניולים, באתר "כולנו בולגרים", אתר הבית של יהודי בולגריה. נתן מיכאל גלבר, חיי היהודים בבולגריה, בתוך:אנציקלופדיה של גלויות-יהדות בולגריה, ירושלים, עמודים 698-681. הקהילה היהודית בוידין, באתר הספרייה היהודית המקוונת (באנגלית). צבי קרן, "הקהילה היהודית בווידין" באתר "כולנו בולגרים" אתר הבית של יהודי בולגריה. .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, page 80
אוצרות תוכן

אוצרות תוכן (content curation) היא מעשה של איסוף, זיהוי, בחירה ושיתוף התוכן המקוון הרלוונטי ביותר מהאינטרנט וממשאבים מקוונים אחרים (מאמרים, פוסטים בבלוגים, סרטוני וידאו, תמונות, טוויטים) על נושא מסוים כדי להתאים לצרכים של קהל יעד ספציפי. יש הסבורים כי אוצר תוכן טוב מוסיף תוכן מקורי שלו: מחשבות, יצירות, פתרונות וכדומה. הפעולה של אצירת תוכן כוללת ניהול וקידום השימוש של הנתון מנקודת יצירתו, כדי לוודא שהוא מתאים למטרה עכשווית, וזמין למציאה ושימוש חוזר. תפקידיו של אוצר תוכן יכולים להיות מוסברים בדרך הברורה ביותר דרך השוואה לתפקיד הקלאסי של אוצרים – לדוגמה, אוצרים במוזיאונים. בדרך כלל, האוצר הוא מומחה תוכן האחראי על איסוף התוכן בשביל המוסד. במסגרת תפקידו כאחראי על האוסף, מחובתו לשמר וגם לשפר את הערך שלו ולחלוק את התוכן עם הציבור. בשנים האחרונות, ההגדרה של אוצרות תוכן התרחבה, ככל שהמידע עבר לפורמט דיגיטלי. מכיוון שישנה כמות אדירה של מידע דיגיטלי זמין, נהייה יותר ויותר מאתגר למצוא את המידע הספציפי שבו אתם מתעניינים. במקום ליצור תוכן חדש, ישנם אתרים לעריכת תוכן המאפשרים למשתמשים לקטלג ולארגן תכנים שנוצרו בידי אחרים. אוצרות בעולם הדיגיטלי אינה מותרות, אלא צורך אמיתי. אוצרות תוכן היא נושא חדש למדי שמתחיל להתגלות בקרב אנשי תקשורת וחוקרים. לרשתות חברתיות ומנועי חיפוש כמו פייסבוק, טוויטר וגוגל, יש תפקיד גדול בארגון המידע בפלטפורמות שלהם. משלב התכנון ועד האלגוריתם, האינטרנט חלק ממלחמות כוח שמתעסקות בגישה למידע, שליטה על תוכן, ומערכת היחסים בין הפצה וקליטה. עם זאת, למשתמש יש היום יותר גמישות באינטראקציה עם ארגון עצמי ובאצירת מידע בשפע. ארגון תוכן גורם לערך אישי עבור הפרט ובנוסף מאפשר ערך חברתי - מכיוון שתקשורת מסורתית (טלוויזיה, רדיו) אינם יכולים לפרסם תמונות וסרטונים במהירות כמו רשתות חברתיות, אנשים ומקורות חדשותיים רבים פונים אליהן כדי להשיג מידע נוסף. Nikki D. Robertson, Content Curation and the School Librarian, Knowledge Quest, 41 (2), עמ' E1, E2 Palmer, Carole, et al., Foundations of Data Curation: The Pedagogy and Practice of" Purposeful Work" with Research Data., Archive Journal, Issue 3 .Zhong, Changtao, et al, Sharing the Loves: Understanding the How and Why of Online Content Curation, ICWSM, עמ' 1 Stephen Dale, Content curation: The future of relevance, Business Information Review, 31(4),, עמ' 199 Stanoevska-Slabeva, Katarina, et al., Content Curation: a new form of gatewatching for social media, Content Curation: a new form of gatewatching for social media, עמ' 12 Mihailidis, Paul, et al., Exploring curation as a core competency in digital and media literacy education, Journal of Interactive Media in Education, 2013(1)
הרי שניידר

הרי שניידר (באנגלית Harry Schneider, ‏12 בינואר 1910 - ?) היה אתלט אמריקאי-יהודי, בעל מדליית ארד באליפות ארצות הברית בזריקת דיסקוס (1931) ואלוף המכביה הראשונה (1932) בזריקת דיסקוס ובהטלת כידון. שניידר בוגר אוניברסיטת ניו יורק. נישא לגובה של 2.00 מטר. באליפות ארצות הברית שנערכה בשנת 1930 סיים שניידר במקום רביעי בזריקת דיסקוס בתוצאה של 43.76 מטר. שנה לאחר מכן, באליפות ארצות הברית שנערכה בשנת 1931 הוא זכה במדליית ארד בזריקת דיסקוס בתוצאה של 45.00 מטר. הנסיעה למכביה הראשונה שנערכה בשנת 1932 לקחה כשלושה שבועות, באוניה וברכבות. במכבייה זכה שניידר ב-3 מדליות, 2 זהב ו-1 כסף. מדליות זהב, בהטלת כידון בתוצאה של 47.00 מטר, לפני דב רבינוביץ' (38.18 מטר) וגרינמן (38.02 מטר), שניהם מישראל ובזריקת דיסקוס בתוצאה של 48.30 מטר, תוצאה טובה יותר מהשיא האולימפי שקבע באד האוזר מארצות הברית באמסטרדם 1928, לפני דוד אידלמן מארצות הברית (41.36 מטר) וזאב שטיל מפולין (40 מטר). מדליית כסף, בהדיפת כדור ברזל בתוצאה של 13.09 מטר, אחרי דוד אידלמן (13.40 מטר) ולפני קרל גולדפינגר מצ'כוסלובקיה (11.34 מטר). בתחרות שנערכה תל אביב ב-1 באפריל אותה שנה הוא קבע בהדיפת כדור ברזל תוצאה של 15.24 מטר. באליפות ארצות הברית שנערכה בשנת 1945 סיים שניידר במקום רביעי בזריקת דיסקוס בתוצאה של 44.04 מטר. הרי שניידר, באתר Track and Field Statistics (באנגלית) טבלאות ושיאים של השגי 6 המכביות ושל ישראל, מעריב, 22 באוגוסט 1965 היום נכנסת לדורית ישראל המכביה הראשונה, דואר היום, 29 במרץ 1932 מדור הספורט - תוצאות ההתחרויות במכביה, דואר היום, 8 באפריל 1932 המנצחים במכביה הראשונה והישגיהם, דואר היום, 2 באפריל 1935
אליפות גרמניה בכדורגל 1943

אליפות גרמניה בכדורגל 1943 הייתה העונה ה-36 של התחרות. תחרויות אזוריות נערכו ב-29 גאוליגות אזוריות. מנצחי תחרויות אלו השתתפו באליפות המדינה. תחילה תחילה התקיימו סיבובים מוקדמים בהם נקבעו עולות לרבע הגמר. כל משחקים נערכו בשיטת מפגש יחיד. בנוסף למשחק הגמר נערך גם המשחק על המקום השלישי. למשחק הגמר הגיעו דרזדנר ופ.צ. זארבריקן. דרזדנר ניצחה במשחק הגמר 0:3. זו הייתה האליפות הראשונה בתולדות המועדון. לאחר שני סיבובים מוקדמים הקבוצות החלו במשחקי רבע הגמר. ארנסט קלוויצקי משאלקה 04 והרברט בינקר מ"פ.צ. זארבריקן" כבשו 5 שערים ובכך זכו בתואר מלך השערים. לארנסט קלוויצקי זו הייתה הזכייה השלישית בתואר. נתונים מפורטים מאתר rsssf נתונים מאתר weltfussball
איתי אטיאס

איתי אטיאס (נולד ב-24 ביוני 1979) הוא דוגמן ישראלי לשעבר, וכיום בעל חברה לקידום מכירות ומסחור חזותי. אטיאס גדל בשדרות. בגיל 16 בעת שטייל בארצות הברית ניגש אליו סוכן דוגמנות והציע לו לגשת למבחני בד, ואז החלה הקריירה שלו כדוגמן. הוא הופיע בקמפיינים לפיוניר, קלווין קליין, ארמני, טרוסרדי וורסאצ'ה – באחד מהם לצד קייט מוס. הוא הדוגמן הישראלי הראשון שהצטלם למגזין "פלייבוי" העולמי. בסוף 2002 החל לשמש כפרזנטור לחברת ההלבשה "כאוס" למשך שלוש עונות עד 2005. הופיע בקמפיינים של ליוויי'ס, קרוקר ואורנג', וגם דגמן עבור רונית רפאל. אטיאס שיחק בטלנובלה "השיר שלנו" ב-2005, בעונתה השנייה בתפקיד: יואב ה-Pool-Man. בתחילת 2006 החל לשמש כמנהל פרסום ויחסי ציבור של אפנת כאוס, בה שימש כדוגמן. במאי 2007 פתח חברה עצמאית לקידום מכירות ומסחור חזותי בשם "אובססיב", והוא משמש כמנכ"ל. ב-1998, בגיל 19, במהלך שהותו בארצות הברית, נישא לחברתו האמריקאית ונולדה להם בת. במהלך השנים ניהל רומנים ומערכות יחסים שלא האריכו ימים עם שרון איילון, מאיה בוסקילה וורד חיימזון, שהייתה הסוכנת שלו בסוכנות יולי. ב-2005 נישא לדנה לוי, לאחר זוגיות בת שנתיים, לאחר שהכיר אותה על סט התוכנית "אבק כוכבים", שם שימשה מפיקה. להם שתי בנות וכיום הם גרושים. מתגורר בתל אביב. רמי שני, חיי בסן פרנסיסקו, חולם על שדרות סיטי, באתר ynet, 4 במרץ 2003 נועה רום, "כדי לעלות על המונית צריך לשחרר את האוטובוס", באתר ynet, 19 באוקטובר 2005 בר זגה, דודי בלסר לא לבד: מה עושים היום הדוגמנים הכי מצליחים של הניינטיז?, במדור "פנאי פלוס" באתר ynet‏, 26 ביוני 2020 איתי אטיאס, במיזם "אישים" לתיעוד היצירה הישראלית איתי אטיאס, במסד הנתונים הקולנועיים IMDb (באנגלית) דפנה ארד, הנסיכים והעדשה: מה קורה היום עם דוגמני העבר הגדולים של ישראל?, באתר Xnet‏, 3 בדצמבר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איתי אטיאס".
רולס-רויס 10 כ"ס

רולס-רויס 10 כ"ס (באנגלית: Rolls-Royce 10 hp) היא המכונית הראשונה מתוצרת יצרנית הרכב הבריטית רולס-רויס אשר יוצר בין השנים 1904–1906. יוצרו 16 יחידות, בתצורת קבריולה, 2 מושבים. דגם ה"רולס־רויס 10 כ"ס" הוצג לראשונה בתערוכת המכוניות בפריז בדצמבר 1904. יחד עם דגם ה"רולס-רויס 10 כ"ס" הוצג דגם הרולס-רויס 15 כ"ס, אבל שיווקו התחיל בשנת 1905. שורשי החברה מבוססים על חברה שהקים ב-1904 התעשיין האנגלי הנרי רויס במנצ'סטר. עוד באותה שנה הוא נפגש עם סוחר הרכב צ'ארלס רולס שהסכים לשווק את המכוניות החדשות באופן בלעדי. חברת רולס-רויס המשותפת שהייתה קרויה "רולס רויס לימיטד" נוסדה ב-15 במרץ 1906. דגם הרולס־רויס 10 כ"ס תוכנן על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, לאחר שחתמו על הסכם איחוד ב-23 בדצמבר 1904. הדגם שווק על ידי סוכנות C.S.Rolls & Co. רולס-רויס 10 כ"ס - מבט לתא הנהג רולס-רויס 10 כ"ס - מבט להגה רולס-רויס 10 כ"ס לוגו רולס-רויס רולס-רויס 10 כ"ס רולס-רויס 10 כ"ס 1904 Rolls-Royce 10 HP | Rolls-Royce | SuperCars.net מדיה וקבצים בנושא רולס-רויס 10 כ"ס בוויקישיתוף אתר האינטרנט הרשמי של רולס-רויס 10 כ"ס
אחוות גברים

אחוות גברים (באנגלית: Male Bonding) היא מושג באתולוגיה ובמדעי החברה המתאר היווצרות קשרים אישיים הדוקים, דפוסי ידידות ושיתוף פעולה בין זכרים. בתחום הקשרים הבין-אישיים, המונח אחוות גברים משמש לתיאור רעות או ידידות אמיצה בין גברים ואת האופן שבו גברים מתיידדים זה עם זה. המונח נטבע על ידי האנתרופולוג ליונל טייגר בספרו "גברים בקבוצות" משנת 1969, שם הוא מתואר באופן דומה למונחים המסורתיים "אחוות רעים" ו"אחוות לוחמים". אחוות גברים יכולה להתרחש במקומות שונים כמו מכוני כושר, חדרי הלבשה, מגרשי ספורט, בתי משפט, אגודות סטודנטים או מספרות גברים. פעילויות המקדמות אחוות גברים הן בדרך כלל בעלות אופי הטרוסקסואלי, אם כי יש בהן לעיתים רמיזות הומוסקסואליות. כך, לדוגמה, המנהג להתחבק לאחר הישג משמעותי של קבוצת ספורט, או בחגיגת אירוע שבו משתתפים גברים בלבד. אנתרופולוגים באוניברסיטת גטינגן, גרמניה, ביצעו מחקר בקופי מקוק ברברי, קוף המפגין התנהגות חברתית הדומה לבני אדם. המחקר גילה שזכרים המבלים זמן רב עם זכרים אחרים חווים פחות לחץ, ופחות מחלות הקשורות ללחץ. על פי החוקרים, ייתכן שגם בני אדם זכרים יוכלו לשפר את מצבם הנפשי והבריאותי באופן דומה. גבריות רעילה תרבות הברו מדיה וקבצים בנושא אחוות גברים בוויקישיתוף ידידות גברית, דף שער בספרייה הלאומית nrg רכילות, אחוות גברים: חברי "גולסטאר" מגיעים לאכול, באתר nrg‏, 4 בנובמבר 2012.
ג'יין הול

ג'יין די הול (באנגלית: Jane Dee Hull;‏ 8 באוגוסט 1935 – 16 באפריל 2020) הייתה פוליטיקאית אמריקאית, מושלת אריזונה מ-1997 עד 2003. היא הייתה האישה השנייה שכיהנה בתפקיד זה, והאישה הראשונה מהמפלגה הרפובליקנית שכיהנה בתפקיד זה. ג'יין די הול נולדה ב-8 באוגוסט 1935 בעיר קנזס סיטי שבמיזורי בשם ג'יין בוורסוק (Bowersock). להול תואר אקדמי בחינוך מאוניברסיטת קנזס. היא לימדה בבית ספר יסודי בקנזס סיטי. היא עברה לגור באריזונה ב-1962 לאחר ששמעה נאום של הסנאטור בארי גולדווטר. היא אף ניהלה את מסע הבחירות של גולדווטר במהלך הבחירות לנשיאות ארצות הברית 1964. הול הצטרפה לפוליטיקה ב-1978 כאשר נבחרה לבית הנבחרים של אריזונה מטעם המפלגה הרפובליקנית. היא הייתה חברה בבית הנבחרים של אריזונה במשך 7 כהונות, בשנים 1993-1979. בשתיים מתוך שבעת כהונותיה בבית הנבחרים היא הייתה יושבת ראש בית הנבחרים, וגם בתפקיד זה היא הייתה האישה הראשונה. ב-1991, בזמן שהול הייתה יושבת ראש בית הנבחרים, התגלתה שערורייה פוליטית שנקראה באריזונה AZSCAM. שערורייה זו הובילה להתפטרותם על עשרה חברי בית הנבחרים. כתוצאה מכך, הובילה הול כיושבת הראש מספר רפורמות אתיות כדי לחדש את אמון הבוחרים ברשות המחוקקת באריזונה. בשנת 1994 הול נבחרה להיות מזכירת המדינה של אריזונה. ב-1997, לאחר שהמושל פייף סימינגטון התפטר מתפקידו לאחר שהורשע בפלילים, הול, מזכירת המדינה החליפה אותו בתפקיד. בכך, היא הייתה האישה השנייה המכהנת בתפקיד זה והאישה הרפובליקנית הראשונה שהייתה מושלת אריזונה. הול הושבעה לתפקיד על ידי שופטת בית המשפט העליון של ארצות הברית, סנדרה דיי או'קונור (שהייתה בעצמה שופטת בית המשפט לערעורים של אריזונה). כיוון שבאריזונה אין סגן למושל, האדם המחזיק בתפקיד מזכיר המדינה הוא הראשון לרשת את המושל. כמושלת, יחסיה עם הסנאטור של אריזונה, ג'ון מקיין היו מתוחים, והיא תמכה ביריבו העיקרי של מקיין בבחירות הפנימיות למועמדות הרפובליקנית בבחירות לנשיאות ארצות הברית 2000, מושל טקסס ג'ורג' ווקר בוש. לאחר סיום כהונתה כמושלת ב-2003, הול הייתה נציגה ציבורית בעצרת הכללית של האומות המאוחדות מטעם ארצות הברית. עם מותה של מושלת אריזונה לשעבר, רוז מופורד, ב-15 בספטמבר 2016 — נעשתה הול מושלת אריזונה שהגיעה לגיל המבוגר ביותר מכלל מושלי אריזונה לשעבר. ב-16 באפריל 2020 הלכה הול לעולמה בגיל 84, ובאותו היום נפטר גם בעלה. Jane Dee Hull, The Power of Character, Unlimited Publishing LLC, 2004, עמ' 242–249, ISBN 978-1-58832-106-0 מדיה וקבצים בנושא ג'יין הול בוויקישיתוף Once Again in Arizona, Secretary of State Is Suddenly Thrust Into the Job of Governor, באתר הניו יורק טיימס Jane Dee Hull Arizona Governor Convicted Of Fraud and Will Step Down McCain Having to Prove Himself Even in Arizona פול דייבנפורט, Jane Hull, first woman elected Arizona governor, dies at 84, באתר AP‏, 18 באפריל 2020 (באנגלית)
רולס-רויס 15 כ"ס

רולס-רויס 15 כ"ס (באנגלית: Rolls-Royce 15 hp) היא מכונית סלון, 4 מושבים, אשר יוצרה על ידי חברת רולס-רויס הבריטית בשנת 1905. יוצרו 6 יחידות בלבד. דגם ה"רולס-רויס 15 כ"ס" הוצג לראשונה בתערוכת הרכב של פריז בדצמבר 1904, כשיצורו עדיין לא הושלם, ולשיווקו החל בשנת 1905. שורשי החברה מבוססים על חברה שהקים ב-1904 התעשיין האנגלי הנרי רויס במנצ'סטר. עוד באותה שנה הוא נפגש עם סוחר הרכב צ'ארלס רולס שהסכים לשווק את המכוניות החדשות באופן בלעדי. חברת רולס-רויס המשותפת שהייתה קרויה "רולס רויס לימיטד" נוסדה ב-15 במרץ 1906. דגם הרולס-רויס 15 כ"ס תוכנן ועוצב על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, לאחר שחתמו על הסכם איחוד ב-23 בדצמבר 1904. הדגם שווק על ידי סוכנות C.S.Rolls & Co. הדגם הקודם ששווק על ידי השותפים ה. רויס וצ. רולס היה הרולס-רויס 10 כ"ס. חברת רולס-רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors". מדיה וקבצים בנושא רולס-רויס 15 כ"ס בוויקישיתוף אתר האינטרנט הרשמי של רולס-רויס 15 כ"ס רולס-רויס 15 כ"ס, שנת 1905 (2:15 דקות), יו-טיוב